2

ISIGIDIMI SAMAXOSA, SEPTEMBER 1, 1877

teta amatyala ezijurini ngenxa yabo. Kuya kuba njalo ngakumbi ukuba abantsundu baya kuti xa kubambene owebala labo nomhlope bakangele ebaleni endaweni yenyaniso yetyala. Nangoku abanye kumapepa abamhlope bati akuko tyala liya kulungiswa kuko abantsundu kuba kuya kubako abazamela ukukulula kube kupela endaweni yokucuba inene. Siti ke akuko nto iya kuba lusizi nje ngokubona lizaliseka elozwi. Banga ke ngoko bangati bonke abaya kunyulelwa lomsebenzi' baye ematyaleni sebefungile ezintliziyweni ukuba abasayi kufaka tyala kumntu abakolwa ukuba akanalo, bangamkululi onalo nokuba linjanina, ibala lake. Xa sitshoyo asiteti kuti kwabamhlope abako abakangela ibala. Siya kolwa ukuba nakubo kuko izidenge, nento apa eziti zisiya ematyaleni, zingekabuva nobunqina zibe sezite ziya kumkulula omhlope zimfake ityala ontsundu. Noko ke kunjalo siyazi ukuba into ekumntu omtsha, ibonaka- lela ngapezu kunosekumzuzu enayo. Ngokoke ubu- denge bontsundu ejurini nokuligwenxa kwake iyati la kuya kubonakalela ngapezu kokomhlope. Kuyi mfanelo ke ngoko ukuba baye beyilumkele ngokudlu- lileyo lendawo siteta ngayo.

Ipepa lase Queenstown sibona ukuba liti xa kutetwa awabantsundu amatyala makubizwe ijuri ezi. ntsundu zodwa. Kokwetu ukucinga ayisokulunga londawo kuba bakuba bodwa abantsundu baya kuliteta ityala ngemiteto yabantsundu, kanti ke akufuneki ukuba abanye bagwetywe ngeminye imiteto abanye bagwetywe ngeminye. Nokuba u-Mgwebi ubatyilele apo umi kona owa Mangesi umteto akukwa- ncla, kufuneka kuo amadoda aya kuti kulandawo yokugqugula akumbuze ngamazwi Ejaji nemiteto yamangesi. Siya temba ke ngoko ukuba londawo iveliswa lipepa lase Queenstown ayikutatyatwa bani. Umntu owahlula imiteto, ati abamhlope mababe nale abantsundu babe naleya, ucita ubunye bobuzwe pakati kwezo ntlanga. Ke lendawo ayivelisayo siyayi casa ngokuba isingisa ekwahluleni endaweni yoku- manya.

Umbali otile omhlope obetumele incwadi emape- peni kubonakala ukuba ijuri ezintsundu uzicase ngokuba zizezabantsundu. Indawo enjalo asiyo tuki kuba asiqali kuyiva. Ayi sasi katazi nokusikataza kuba ikonje kubantu abatile asidli ngakuyibona kwabapakamileyo abantu—kumanene enyaniso. Yinteto yamavuka ndleleni. Ukuba njengenteto yake basuke bonke abase Uitenhage abavuma ukuhlala ejurini ngokuba kuko umntu ontsundu kuyo, ingabonisa lonto ukuba lomzi ngowala manenana afumana igama kweli lizwe, anyuke zimpahla zabantsundu, ebengeyiyo nto kowawo. Inteto ke nezenzo zabantu abanjalo bezingafanele kukataza bantu bapilileyo. Xa sitshoyo asiteti kuti ontsundu makanikwe indawo engamlingeneyo, siti kodwa makangacaswa ngokuba entsundu. Sibona ke ukuba batsho bonke abantu abamhlope abanemvo.

IMFAZWE YASE EUROPE.

KULE mfazwe akuka qondakali elona cala liya koyisa ukuba liya kuba lilipina. E-Asia ama Russia agxotiwe abulawa kakulu. Umzi oyi Kars abe wuraule kubonakele ukuba makaushiye azisindise okwawo. Kwidabi ebeliko kwindawo abati yi Kara Kilissa alwe ama Turk ngokalipo oluwa mangalisileyo ama Russia, ati ukubaleka kwawo ashiya into eninzi yempahla zawo, akabi nalo netuba lakumka nababu- leweyo becala lawo. Ngokuke kuvakala ukuba ama Russia selecinga ngokuzikusela kupela kwelase Asia icala. Nama soldati asand’ ukutunyelwa ukuya kuncedisa abesele pambili akubonakali ukuba asaya

kufika enze nto, noko ke mhlaumbi angati akufika kubuye kuguqulwe.

Kwelase Europe icala ama Russia apumelele ngo- kumangalise abaninzi, Esona sitintelo sikulu esikade siwanqabisele—i-Danube—asiwelile. Ate ukwenje- njalo kwawo alukohlisa utshaba, anga aya kuwela kwizibuko elitile kanti akangela elinye. Sele kwicala ke ngoko elinama soldati ase Turkey. Indawo enkulu eseliya kuwanqabela ngoku kukupumela intaba ze Balkan. Nazo sekuko abati zipunyelwe, noko kunzima ukukolwa ukuba zibe zingapunyelwa msinya kangako, kuze kungavakali nokuba kuke kwaliwa; kuba zinqabile, kanjalo zine nqaba ezimiswe kuzo. Ama Turk ngoku ayi tumele yonke imikosi yawo ebikomkulu nebise Herzegovina nase Montenegro ukuba iye kutintela ama Russia ukuba angezi kungena e-Constantinople. Ama Ngesi akakatabati cala, kodwa ayalungiselela, aselede atumela neqela elitile lemikosi ukuba liye kulinda kufupi likangela okuya kwenzeka. Noko ke kusahleli kuko itemba lokuba akayi kulwa ide ipele apo ipela kona lemfazwe.

ISILUMKISO.

Kumatyala ase Dikeni alenyanga kube kuko nelika Dyiba Siwundla umfana wase Sheshegu, obapule umteto weposi ngokufaka ileter epepeni lendaba abelitumele kumzalwana wake e-Kamastone. U- Dyiba lowo uzitetelele ngokuti ukuyenza kwake lonto ubengazi ukuba wapula umteto. Kute ke kuba kuvakele ukuba kwiminyaka esixenxe abese Lovedale ebenesimilo esihle waseledliwa iponti enye noko ebezibeke esicengeni sokudliwa ishumi leponti.

Kufuneka ke ukuba balumke bonke abantu aba- tumela amapepa endaba ngeposi ukuba bangafaki nto ibalwe ngesandla, bangabali nto nase pepeni elo, ngapandle kwegama lomntu elitunyelwa kuye nendawo akuyo negama lomntu elingena ngaye. Ufanelana umntu esiti ndibe ndingawazi umteto ingapulapulwa lonto. Hlalani ke ngoko nizilumkele nonke.

“ UBAQA.”

E-Natal kuko ipepa lendaba elishicilelwa ngenteto yama Zulu, elipuma kanye ngenyanga ezimbini. Lishicilelwa ngabafundisi base America. Abatabati balo babizwa isheleni ngomnyaka. Lishicilelwa ngamagama acacileyo kakuhle abalungeleyo ngokukodwa abantu abasayi qalayo imfundo njengoko zinjalo izizwe ezintsundu. Kumapepa amabini alo “ Ubaqa” esike sawabona kuko nemifanekiso. Ngobukulu lingapantsi kuhle kwi *Sigidimi.* Imbali ezikulo zikolise ukuba zezelizwi lika Tixo neziyalo ezinge- nguquko nempilo yomkristu. Siya temba ukuba uwetu lowo uya kufumana inani elininzi labamtabatayo bamfunde nokuba wode apume ngapezulu kokukanye ngenyanga ezimbini. Ukuze abafundi betu baqonde inteto yelopepa siteta ngalo sinika imbali ka Maqamusela njengoko ibaliswa ngako kulo. Ukubanceda ukuze bayive lula abangasaziyo Isizulu singa singabazisa ukuba “ ukukuleka ” kukutandaza; “ukuhlupeka” kukubandezelwa, ukupatwa kubi, ukutshutshiswa; “ ngidedele,” kukuti ndishenxele ; “ ukucabanga ” kukucinga ; “ukujabula” kukuvuya. Abawaqondayo lamazwi sikolwa ukuba baya kuyiqonda lembali, ayi qala umbalisi wayo ngokuti:—

Kumsebenzi wabantu bonke abakolwayo ukukuleka. Niyakwazi loko, akufuneki ukuba nginityele ; ngiyanikumbuza kodwa, ukuti, umuntu okolwayo ungumuntu okulekayo. Uma kukona ongakulekiyo, ukukolwa kwalowo kuize—kungamanga ’nje.

Kepa, okulekayo kafanele ukuzikulekela yedwa; kufanele ukuba akulekele abanye abantu futi—kakulu abantu abangakolwayo.

Ngiyayiloba le’newadi ngoba ngiyacela ukuba nikulekele abantu bakwa Zulu—Abantu bakwa Zulu bayahlupeka; bafanele ukukulekelwa impela ngabantu bonke abakolwayo —Abafundisi bakona bayahlupeka; amakolwa ayahlupeka ; nabantu abangakolwayo bayahlupeka-ukuhlupeka, iko kokwa manje kwa Zulu.

Namhla ngiyakunityela indaba inye’nje yokuhlupe- ka kwakona—Ngenye inyanga uma nginesikati, ngiyakunityela ezinye.

Esikolweni saseTyowe (the Rev. O. C. Oftebro’s) kwakukona umuntu olungileyo—Umaqamusela igama lake—Kade wakolwa ngenhliziyo ; waya esikoleni, wafunda imihla yonke. Watanda ukungena eba- ndhleni ngokubapatizwa; nomfundisi wake waye- zing’ emfundisa, emlungisela loko—kwatiwa, useza- kubapatizwa masinyane—kwati, ngolunye usuku ngenyanga efileyo, impi yahlangana naye ebuya esi- koleni kusasa. Abempi bambuza, bati, “kuini loko okwenzayo na? Aukwazi ini ukuti, Inkosi (u-Ce- tywayo) iyanqaba ukuba abantu bakolwe na?” Umaqamusela wasimze wati, “ Nize kungibulala na?” Bavuma—Wati Umaqamusela, “ Yeboke, angisabi ukufa ; ngiyajabula ukuyifela Inkosi; ngiyazi ukuti, ngiyakuya kuyo ezulwini ”—etyo, ekomba kona. Bati, abambope ; kepa yena wanqaba, eti, “ Angiyi- kubaleka.” Bambopa izandhla kodwa—Bamquba ngasehlatini. Yena wacela kuyo impi, wati, “ Ngide- dele ngesikatyana ngikuleke ”—Bamdedela, bema bembuka.

Wou ! Bakolwayo ! Bongani Inkosi ngokuba umfo wenu (Umaqumusela) wapiwa amandhla ukufela uKristu njeng’ abakolwayo bendulo. Umaqamusela waguqa pansi, wakuleka—Wazikulekela nabanta bake; wakulekela umfundisi wake nabantu bonke basesikoleni; wakulekela nenkosi (uCetywayo) naba- ntu bonke bakwazulu. Emva kwaloko wesuka, wati, “ Sengiqedile.” Kepa abempi besaba kakulu, ngoba abazangabambone umuntu efa ngokunjalo Induna yempi yati “Mdubuleni”—Omunye wamkomba ; kepa wasibeka pansi isibamu, eti, “ Angitandi, ngiyesaba.” Nomunye futi wenza njalo. Baza baquba umfanyana, beti, “ ’Mtyaye wena.” Umfana wakomba; wamtyaya. Wafa Umaqamusela; waya ezulwini lapo kukona ukujabula okungapeliyo—Impi yesaba kakulu; yabaleka yaya ekaya—Kwati, masinyane, kwavela ukuduma okukulu nesicoto esesabekayo—Lana isicoto—kwabulawa amasimu, nemiti, nobutyani bodwa lobu—Abantu bamangala ngokwe- saba.

’Bakolwayo; Nitini? Nicabanga ini ukuti, ngi- yamkalela Umaqamusela? O! Qa Angimkaleli yena; angimkaleli nomfundisi wake. Ngiyakalela Inkosi (uCetywayo) nabantu bayo abangakolwayo kupela—Ngiyambonga Unkulunkulu ngokuba Umaqamusela wafa, njengaloku wafayo, ekolwa, etemba kumsindisi wake—Ngiyazi—angicabangi—ukuti u-Cetywayo uyakuhluleka ; kenzi Into ; kati beyakukolwa abantu bake. Izingazi zika ’Maqamusela ziyakuba imbeu ezakuveza abanye abantu abakolwayo. Kepa, ngiyacela kini, nina ’bantu abakolwayo basesilungwini, ukuba nikuleke—Kulekelani abafundisi, ukuba baqinise ngamandhla emsebenzini wenkosi. Kulekelani abantu abangakolwayo ukuba bapenduke, bakolwe. Kulekelani nabantu abakolwayo ukuba, njeng’ Umaqamusela, baqinise ekukolweni nasekufeni kwabo.

*Kwazulu. Ngingumhlobo ka Maqamusela.*

IZIBALO E-MADAGASCAR.

Kinteto eyenziwe ngu Rev. W. E. Cousins, umfu- ndisi wase Madagascar olunge ne London Missionary Society sifumana amazwi ati ngezib'alo :—

“ Abafundisi be London Missionary Society baqala ukuzamela ukuya e-Madagascar ngomnyaka we 1818. Noko ke kwada kwange 1820 kungekafiki mfundisi komkulu. Umfundisi wokuqala owaya kufika e-Anta- nanarivo, ikomkulu lase Madagascar, waengu Rev. David Jones, um-Welsh. Wafika kona ngo October we 1820. Ngomnyaka olandelayo, ngenyanga engu May kwafika u-Rev. David Griffiths owayekwa ngum Welsh. Ngabo ke bobabini ekufanele ukunikwa imbeko yokuguqula Izibalo bazise kwi Simalagasi. Ukuze niwuqonde ukuba mkulu komsebenzi abawe-